สวัสดีครับคุณตามหัวข้อเลยครับ เพิ่งสังเกตว่าที่โคนอวัยวะเพศใกล้กับถุงอัณฑะมีตุ่มเม็ดแดงๆเหมือนห้อเลือด ไม่รู้ว่าเป็นตอนไหน ไม่ได้มีเพศสัมพันธ์ แต่ช่วยตัวเองครับ เกิดจากอะไรหรอครับ มีวิธีรักษาเบื้องต้นมั้ยครับปล.ผมแนบรูปภาพไม่ได้ครับ
สวัสดีค่ะ อาการมีตุ่มเม็ดแดงดำใกล้กับถุงอัณฑะ อาจเกิดจาก รูขุมขนอักเสบหรืออุดตัน หรือเป็นการโตผิดปกติของต่อมไขมันบริเวณดังกล่าว หูดเช่นหูดหงอนไก่ หูดข้าวสุก เริมที่อวัยวะเพศ ผื่นผิวหนังอักเสบจากการแพ้หรือการสัมผัส มักมีอาการคันร่วมด้วย หรือเป็นก้อนเนื้องอกและมะเร็งอัณฑะ เป็นภาวะที่พบได้ไม่บ่อย ก้อนอาจจะโตเร็วและลุกลามได้ในเบื้องต้นงดการมีเพศสัมพันธ์ไปก่อน ไม่ไปบีบหรือแกะบริเวณที่เป็น ไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาด และถ้าตุ่มเริ่มลุกลาม เจ็บ ปวด บวม มีเลือดหรือหนองไหลจากตุ่ม ให้รีบไปพบแพทย์